Здравейте,  

Имам отказ за планирана почивка от тур-оператора.  

Поради създалата се кризисна обстановка моя тур-оператор ми прати запитване за промяна на датата  

за капарирана (50%) вече почивка в съседна Турция.  

Приехме промяната без възражения! Две седмици след като ни бе променена датата от тур-оператора ни  

пратиха e-mail с който ни известяват ,че ни предлагат друга дата за корекция или да избираме между опциите  

– Ваучер за заплатената сума за бъдещо пътуване.  

– Възстановяване на заплатената сума в “законовият” срок от 12 месеца.  

Като оправдание ни заявиха ,че превозвача ще оперира с по-малко местна машина за Бодрум и не ни потвърждават седалките.  

Това ли е законовия срок за възстановяване на заплатената сума?  

Почивката пропада по вина на тур-оператора но трябва да чакаме 12 есеца за възстановяване  

на внесената вече сума?  

Имам ли основание за жалба до Комисия за защита на потребителите?  

Благодаря предварително.




Почивка в Турция
================

 

Здравейте,


този въпрос е обсъждан многократно и преди няколко въпроса. Отговорът се съдържа в чл. 25 от Закона за мерките и действията по време на извънредното положение – “Чл. 25. (Нов – ДВ, бр. 34 от 2020 г., в сила от 09.04.2020 г., изм. – ДВ, бр. 44 от 2020 г., в сила от 14.05.2020 г., изм. – ДВ, бр. 71 от 2020 г., в сила от 11.08.2020 г.) Туроператор, който трябва да възстанови заплатена сума от пътуващ за туристическо пътуване, когато е било отменено до 31 декември 2020 г. поради разпространението на COVID-19, може да предложи на пътуващия ваучер за заплатената сума. Ако пътуващият не приеме ваучера и при липса на друго споразумение за туристически пакет – заместител, между туроператора и пътуващия, туроператорът възстановява до 12 месеца, считано от датата на отмяната на пътуването, всички плащания, които е получил от пътуващия или от негово име.”


Поздрави,  

адв. Николина Митова  

тел. 0898 303092


